15 September is die 258ste dag van die jaar in die Gregoriaanse kalender (259ste in skrikkeljare). Daar volg nog 107 dae. 1590 – Pous Urbanus VII volg Pous Sixtus V op as pous van die Rooms-Katolieke Kerk. 1644 – Pous Innocentius X volg Pous Urbanus VIII op as pous van die Rooms-Katolieke Kerk. 1784 – Vincenzo Lunardi laat die eerste waterstofballon opstyg. 1835 – Charles Darwin bereik die Galápagos Eilande, waar hy begin om sy teorieë oor evolusie te ontwikkel. 1879 – Anglo-Zoeloe-oorlog: Die Zoeloekoning Cetshwayo kaMpande word as krygsgevangene na Kaapstad gestuur waar hy in die Kasteel die Goeie Hoop gevange gehou word. 1910 – Eerste Volksraadsverkiesing in Suid-Afrika na Uniewording. 1916 – Eerste Wêreldoorlog: Tenks word vir die eerste keer gebruik tydens die Slag van die Somme deur Brittanje. 1935 – Nazi-Duitsland stel die Neurenbergse Wette in wat Duitse Jode burgerskap ontneem, en neem 'n nuwe vlag met die swastika aan. 1945 – Die ringskommissie van Bulawayo besluit om die NG gemeente Mufulira van NG gemeente Nkana af te stig. 1963 – 'n Bomontploffing, waarin verskeie kinders sterf, ruk die '16th Street' Baptiste-kerk, 'n Afrikaan-Amerikaanse kerk in Birmingham, Alabama. 1966 – Brittanje laat die HMS Resolution te water, die eerste volwaardige Britse kernaangedrewe duikboot. 2008 – Na marathon-onderhandelinge gelei deur pres.